ג'נה אושקוביץ

ג'נה נואל אושקוביץ<ref name="tvg"></ref> (באנגלית: Jenna Noelle Ushkowitz Stanley ; נולדה כ-מין ג'י Min Ji [민지]))<ref>Ushkowitz, Brad, in </ref> ) (נולדה ב-28 באפריל 1986) היא שחקנית, זמרת, מפיקה ומגישת פודקאסטים אמריקאית ילידת קוריאה זוכת פרס טוני.

== שנותיה המוקדמות ==
אושקוביץ נולדה בסיאול שבקוריאה הדרומית, אומצה בגיל שלושה חודשים וגדלה בעיירה איסט מדו שבמדינת ניו יורק. אמה, ג'ודי, הייתה מזכירה שהפכה לעקרת בית, ואביה בראד עסק במכירות בענף התחבורה; יש לה אח אחד, גרג.<ref>Ushkowitz and Berk, pp. 2-3.</ref> משפחתה המאמצת היא קתולית, אם כי סבה המאמץ מצד אביה היה יהודי.<ref>Ushkowitz and Berk, p. 4.</ref> כילדה היא התחילה את הקריירה שלה בפרסומות שונות. היא עשתה פרסומת לחברת טויס אר אס, והמשיכה לעשות פרסומות לחברת ברגר קינג.<ref>Ushkowitz and Berk, p. 5.</ref>

במהלך התיכון הופיעה אושקוביץ במחזות זמר רבים. אושקוביץ סיימה את לימודיה בתיכון בשנת 2004 והמשיכה ללמוד בקולג' מרימאונט מנהטן.<ref name="tony"></ref> היא סיימה את לימודיה במרימאונט מנהטן בשנת 2007 עם תואר ראשון בתיאטרון.<ref name="university-herald"></ref><ref></ref>

== קריירה ==
אושקוביץ בכנס הקומיקון בסן דייגו בשנת 2010
בגיל 3 החלה אושקוביץ להופיע ברחוב סומסום ותוכניות טלוויזיה אחרות לילדים. הופעת הבכורה שלה ברודוויי הייתה ב"המלך ואני" בשנת 1996.<ref name="ibdb"></ref> אושקוביץ שרה את המנון ארצות הברית במשחק של הניו יורק ניקס במדיסון סקוור גארדן כשהייתה בת 13.<ref name="tony" /> אושקוביץ הייתה המחליפה של אילזה, אנה, מרתה ותיאה במחזמר "אביב מתעורר" בברודוויי בשנת 2008. בשנת 2009, קיבלה אושקוביץ את התפקיד של טינה כהן-צ'אנג בסדרת הדרמה המוזיקלית של פוקס, "Glee".

הסולואים של אושקוביץ בסדרה כללו את השירים "True Colors" של סינדי לאופר, "I Follow Rivers" של ליקה לי, "Because You Loved Me" של סלין דיון, "גנגנם סטייל " של PSY, "I Don't Know How to Love Him "מתוך המחזמר ישו כוכב עליון, "Hung Up" של מדונה, ו"I Kissed a Girl" של קייטי פרי. הגרסה של אושקוביץ ל-"True Colors" הגיעה למקום ה-47 במצעד הסינגלים האוסטרלי, 38 בקנדה הוט 100, 15 במצעד הסינגלים האירי, 35 במצעד הסינגלים הבריטי ו-66 בבילבורד הוט 100.<ref></ref>
אושקוביץ, [[כריס קולפר והת'ר מוריס במהלך הביצוע של "Single Ladies" בסיבוב הופעות של גלי בשנת 2011]]
הן ב-2010 והן ב-2011 יצאה אושקוביץ לסיבובי הופעות עם כוכבי הסדרה Glee, עם הופעות שהתקיימו בארצות הברית, קנדה, אנגליה ואירלנד. בשנת 2011 הופיעה אושקוביץ בווידאו קליפ של ליידי גאגא לשיר "Marry the Night".<ref></ref> האוטוביוגרפיה של אושקוביץ, Choosing Glee, יצאה לאור ב-14 במאי 2013.

באוגוסט 2014 לוהקה אושקוביץ להפקת ההוליווד בול של המחזמר שיער. כמו כן, בשנת 2014, אושקוביץ וסמנתה פוטרמן הקימו את קינדרד: הקרן לאימוץ, שנוצרה כדי לספק למאמצים בינלאומיים ומקומיים ובני משפחותיהם (מאמצים וביולוגיים) שירותים כגון נסיעות, תרגום ותמיכה למי שרוצה להתאחד מחדש. בשנת 2015 הפיקה אושקוביץ את הסרט הדוקומנטרי טווינסטרס, סרט המציג את הסיפור שחיבר את סמנתה ואנאיס, אחיות תאומות זהות שהופרדו בלידה. הסרט הוקרן לראשונה בפסטיבל South by Southwest בשנת 2015. באותה שנה לוהקה לדמות הראשית, ג'וליה סאליבן, בהפקה מיוחדת של זמר החתונות בפיטסבורג. ההצגה הייתה אמורה להימשך שבוע, אך הביקורות החיוביות האריכו אותה.

בדצמבר 2015 פורסם כי אושקוביץ לוהקה לתפקיד מארי בעיבוד הקולנועי למחזמר "שוב שלום", לצד נולן ג'רארד פאנק, אודרה מקדונלד וטיילר בלקברן. בשנת 2016 הקימה אושקוביץ יחד עם וויל מלנאטי את רשת הפודקאסטים At Will Radio. הרשת השיקה את Infinitie Positivities, פודקאסט בהנחיית אושקוביץ המכיל דיונים בנושאים מתוך ספרה Choosing Glee ושיחות עם אנשים המעניקים לה השראה; האורחים כוללים שחקנים, סופרים ומומחים אחרים. בכל פרק היא מדברת על דרך חדשה לחיות חיים עם השקפה חיובית.<ref></ref>

אושקוביץ קיבלה באופן זמני את תפקיד שון ויליאמס בהפקה של "המלצרית" בברודוויי, החל מ-29 ביולי 2016,<ref></ref> ועד 19 באוקטובר 2016. בשנת 2018, היא זכתה בפרס טוני על תפקידה כמפיקה על החידוש הטוב ביותר של מחזמר, Once on This Island.<ref></ref>

בשנת 2019 השיקו אושקוביץ' וכוכב Glee לשעבר קווין מק'הייל את הפודקאסט Showmance כדי לדון ביחסיהם על המסך ומחוצה לו. אחד מנושאי הדיון המבוקשים ביותר של העונה הראשונה של הפודקאסט היה זמנם כשחקנים ב-Glee. בעונה השנייה הם התחילו סיכום מעמיק של העונה הראשונה של גלי. כל פרק של העונה השנייה כולל את מקהייל ואושקוביץ בצפייה מחודשת בפרקי Glee ומשתפים סודות מאחורי הקלעים תוך שיתוף רגשות והרהורים אישיים בנוגע לצילומים.<ref></ref>

== אקטיביזם וחיים אישיים ==
מלבד עבודתה עם קרן קינדרד, אושקוביץ התבטאה במספר סוגיות. בשנת 2012, היא הצטלמה עם השחקן קווין מק'הייל לקמפיין NOH8, ותמכה בביטול הצעה 8 בקליפורניה , שאסרה בעבר על נישואים חד מיניים במדינה.<ref></ref> אושקוביץ עבדה גם עם NYCLASS ארגון לזכויות בעלי חיים ו-Oceana, ארגון לשמירה על האוקיינוסים. היא תומכת בשימור האוקיינוס ויצאה לטיול במהלך קיץ 2015 עם Oceana לאיי התעלה, במטרה להעלות את המודעות לדייג יתר והשפעותיו על הישרדות הדגים. באותה שנה היא הנחתה את אירוע Nautica Oceana Beach House 2015.<ref></ref> היא גם עשתה מאמצים להעלות את המודעות לדילול אוכלוסיית אריות הים בקליפורניה, הנגרמת גם כתוצאה מדייג יתר של דגים.

באוגוסט 2020 הודיעה אושקוביץ על אירוסיה לדייוויד סטנלי. הזוג התחתן ב-24 ביולי 2021.

== תיאטרון ==
=== בתור שחקנית ===
{| class="wikitable sortable"
!שנה
!הצגה
!תפקיד
!הערות
|-
|1996–1998
|המלך ואני
|ילד מלכותי
|תיאטרון ניל סיימון
|-
|2008
|אביב מתעורר
|אנסמבל / אילזה נוימן
|תיאטרון יוג'ין אוניל
|-
|2014
|שיער
|ג'ני ראיין
|הוליווד בול
|-
|2015
|זמר החתונות
|ג'וליה סאליבן
|אופרה סיוויק לייט פיטסבורג
|-
|2016
|המלצרית
|שון ויליאמס
|תיאטרון ברוקס אטקינסון
|-
|2016
|The 24 Hour Plays
|דמויות שונות
|תיאטרון אמריקן איירליינס
|}

=== כמפיקה ===
{| class="wikitable sortable"
!שנה
!כותרת
!תפקיד
|-
|2017
|Once on This Island
| rowspan="2" |מפיקה
|-
|2019
|תרגיע
|-
|2019
|הירושה
|מפיקה שותפה
|}

== פילמוגרפיה ==
=== טלוויזיה ===
;
{| class="wikitable sortable"
|+בתור שחקנית
!שנה
! תוכנית
! תפקיד
! class="unsortable" | הערות
|-
| 2000
| ביל הקטן
|שחקנית כדורסל
| rowspan="2" |פרק אחד
|-
| 2007
|החיים היפים של זאק וקודי
|נגנית כינור
|-
| 2009–2015
|Glee
| טינה כהן-צ'אנג
| תפקיד ראשי (עונות 1–5); תפקיד משני (עונה 6); 106 פרקים
|}

=== סרטים ===
{| class="wikitable sortable"
!שנה
!כותרת
!תפקיד
!הערות
|-
|2001
|Educated
|ונדי
|סרט קצר
|-
|2011
|גלי: הסרט (תלת מימד)
|טינה כהן-צ'אנג
|סרט הופעה
|-
|2014
|סווינסטרס
|
|גם מפיקה בפועל
|-
|2017
|Yellow Fever
|אסיה ברדפורד
|
|-
|2017
|שוב שלום
|מארי (האחות)
|
|-
|2020
|לילה אחד בסן דייגו
|האנה
|
|-
|2020
|The Right Girl
|
|
|}

=== וידאו קליפים ===
{| class="wikitable sortable"
!שנה
!קליפ
!אמן
|-
|2011
|"Marry the Night"
|ליידי גאגא
|-
|2017
|"Swish Swish"
|קייטי פרי בהשתתפות ניקי מינאז'
|-
|}

== קישורים חיצוניים ==

==הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:נוצרים רומים-קתולים אמריקאים
קטגוריה:שחקניות ילדות אמריקאיות
קטגוריה:ניו יורק: אישים
קטגוריה:אמריקאים ממוצא דרום קוריאני
קטגוריה:זוכי פרס טוני
קטגוריה:שחקני תיאטרון אמריקאים
קטגוריה:זמרים אמריקאים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מגישי פודקאסטים אמריקאים
קטגוריה:מגישות פודקאסטים אמריקאיות
קטגוריה:בוגרי מכללת מרימאונט מנהטן
קטגוריה:אמריקאיות שנולדו ב-1986
קטגוריה:אמריקאים שנולדו ב-1986